এখানে আরো লক্ষণীয় যে, আমরা উপরে ইসহাকের জন্ম-বিষয়ক বিবরণ থেকে দেখেছি যে, ইসহাকের জন্মের পূর্বেই প্রভু তাঁর বিষয়ে প্রতিজ্ঞা করেছেন যে, তিনি তাঁর বংশ বৃদ্ধি করবেন এবং ইসহাকের মাধ্যমেই ইবরাহীমের বংশ অখ্যাত হবে। যে পুত্রের জন্মের পূর্বেই প্রভু প্রতিজ্ঞা করলেন যে, তার বংশধর বৃদ্ধি করবেন, সে পুত্রকে তিনি বিবাহ ও বংশবৃদ্ধির পূর্বেই কুরবানীর নির্দেশ দিয়ে নিজের প্রতিজ্ঞা নিজেই ভঙ্গ করবেন তা কি সম্ভব?